સેવાનું સાક્ષાત્‌ સ્વરૂપ અને નિખાલસતાનું બીજું નામ એટલે મૂળજી બ્રહ્મચારી. આજીવન ઉત્કટ શ્રધ્ધા અને અનન્ય ભાવથી શ્રીજીને ભાવતા ભોજનિયા બનાવી બનાવીને જમાડનાર, એવા શ્રીમૂળજી બ્રહ્મચારીને આ સંપ્રદાયનો અનુયાયી કયો બાળક નહી જાણતો હાય? મૂળજી બ્રહ્મચારી એક સિદ્ધ છતાં પણ સેવક પુરૂષ હતા. પણ તેમની યોગ સાધના અનોખી હતી. શ્રીહરિના સ્વરૂપ વિના બીજો સંકલ્પ ન થાય એ જ એમની સાધના હતી અને એજ તેમની સિદ્ધિ હતી. ત્રણે અવસ્થામાં તેઓ શ્રીજી મહારાજને સંભારતા.